**ทะลุวัง** เป็นชื่อกลุ่มนักกิจกรรมที่เคลื่อนไหวในเรื่องการปฏิรูปสถาบันพระมหากษัตริย์ไทยและการปฏิบัติต่อนักโทษการเมือง โดยมีกิจกรรมที่โดดเด่น ได้แก่ การทำโพลในเรื่องขบวนเสด็จฯ และการอดอาหารและน้ำเพื่อเรียกร้องสิทธิการประกันตัวของนักโทษการเมือง

การดำเนินกิจกรรม
----------------

### การทำโพล

การทำโพลของกลุ่มทะลุวัง บริเวณอนุสาวรีย์ชัยสมรภูมิ
กลุ่มทะลุวังมีการทำกิจกรรมครั้งแรกเมื่อวันที่ 5 ธันวาคม 2564 ด้วยการทำโพลตั้งคำถามว่าเห็นด้วยหรือไม่กับการยกเลิกประมวลกฎหมายอาญา มาตรา 112 ต่อมาในช่วงต้นปี 2565 ได้มีการเคลื่อนไหวในรูปแบบการทำโพลสำรวจเกี่ยวกับประเด็นต่าง ๆ ต่อสถาบันพระมหากษัตริย์ไทย โดยใช้แผ่นกระดาษเขียนข้อความคำถาม และแบ่งเป็นช่องคำตอบให้ผู้ตอบแบบสำรวจใช้สติ๊กเกอร์สีแปะฝั่งที่ตนเองเห็นด้วย และทำการเดินสำรวจไปตามสถานที่สำคัญต่าง ๆ อาทิ ในวันที่ 8 กุมพาพันธ์ 2565 ณ ห้างสรรพสินค้าสยามพารากอน ด้วยคำถามว่า *คุณคิดว่าขบวนเสด็จสร้างความเดือดร้อนหรือไม่* ในวันที่ 13 มีนาคม 2565 ณ อนุสาวรีย์ชัยสมรภูมิ ด้วยคำถามว่า *คุณยินดีที่จะยกบ้านของคุณให้กับราชวงศ์หรือไม่* โดยทำให้เกิดการทำกิจกรรมเชิงสัญลักษณ์ในรูปแบบเดียวกันแพร่กระจายไปตามการชุมนุมต่าง ๆ ของกลุ่มแนวร่วม โดยโพลดังกล่าวส่งผลให้เจ้าหน้าที่ตำรวจได้ดำเนินคดีตามกฎหมายอาญามาตรา 112 กับสมาชิกกลุ่มและอดีตสมาชิกกลุ่มที่จัดกิจกรรมโพลสำรวจดังกล่าว โดยบางส่วนไม่ได้รับการประกันตัว ต่อมาผู้ที่มีความเกี่ยวข้องกับกลุ่ม*ทะลุวัง* 2 คน สุพิชฌาย์ ชัยล้อม (เมนู) และเบญจมาภรณ์ นิวาส (พลอย) ได้ลี้ภัยทางการเมืองไปยังแวนคูเวอร์ ประเทศแคนาดา

### การอดอาหารและน้ำ

ในวันที่ 16 มกราคม พ.ศ. 2566 สมาชิกกลุ่มทะลุวังสองคน ทานตะวัน ตัวตุลานนท์ (ตะวัน) และอรวรรณ ภู่พงษ์ (แบม) ยื่นขอถอนประกันตัวเอง ภายหลังจากวันที่ 9 มกราคมที่ศาลอาญาได้มีคำสั่งเพิกถอนประกัน ณัฐนิช ดวงมุสิทธิ์ (ใบปอ) สมาชิกกลุ่มทะลุวังอีกคน และโสภณ สุรฤทธิ์ธำรง (เก็ท) โดยทั้งสี่คนเป็นจำเลยคดีความผิดต่อองค์พระมหากษัตริย์ไทย พร้อมกันนั้น ทั้งสองประกาศข้อเรียกร้องให้ "ปฏิรูปกระบวนการยุติธรรม ... ยุติการดำเนินคดีความกับประชาชนผู้ใช้สิทธิ ... แสดงออกทางการเมือง" และ "พรรคการเมืองทุกพรรคต้องเสนอ ... ยกเลิกมาตรา 112 และ 116" และประกาศอดน้ำและอดอาหารในเรือนจำ เมื่อวันที่ 22 มกราคม พ.ศ. 2566 มีรายงานว่าเจ้าหน้าที่ในโรงพยาบาลราชทัณฑ์ได้ติดต่อทนายความของทั้งสองเกี่ยวกับอาการที่ย่ำแย่ลง โดยทั้งสองปฏิเสธการรักษา การให้น้ำเกลือ และการให้อาหารทางหลอดเลือด ต่อมาวันที่ 2 กุมภาพันธ์ พ.ศ. 2566 จากรายงานของทนายความ แบมมีอาการอ่อนเพลียไม่มีแรง ส่วนตะวันมีอาการเลือดออกตามไรฟัน นอนไม่หลับ ปวดท้อง เจ็บหน้าอก และตาพร่ามัว ปฏิกิริยาจากสาธารณะ พบการติดป้ายข้อความสนับสนุนข้อเรียกร้องดังกล่าวในบริเวณมหาวิทยาลัยธรรมศาสตร์และจุฬาลงกรณ์มหาวิทยาลัย และกลุ่มทะลุฟ้าได้จัดกิจกรรมชุมนุมทางการเมือง ‘ยืน หยุด ขัง' เป็นเวลา 112 ชั่วโมงหน้าหอศิลปวัฒนธรรมแห่งกรุงเทพมหานคร

เมื่อวันที่ 7 กุมภาพันธ์ พ.ศ. 2566 ศาลอนุญาตปล่อยตัวชั่วคราวตะวันและแบมด้วยเหตุผลว่าสุขภาพของทั้งสองเข้าขั้นวิกฤต แต่ตะวันและแบมยังคงประกาศอดอาหารต่อจนกว่าศาลจะปล่อยตัวชั่วคราวผู้ต้องขังคดีการเมืองทั้งหมดอีกแปดคน และในขณะเดียวกันทั้งสองยอมจิบน้ำตามคำแนะนำของแพทย์ ต่อมาเมื่อวันที่ 8 กุมภาพันธ์ ศาลฎีกามีคำสั่งอนุญาตปล่อยตัวสมบัติ ทองย้อย ชั่วคราวในคดีมาตรา 112 และเมื่อวันที่ 9 กุมภาพันธ์ในคดีดูหมิ่น พล.อ.ประยุทธ์ ในวันเดียวกัน คงเพชร ได้รับการประกันตัวในคดีที่ถูกกล่าวหาว่าครอบครองวัตถุระเบิด ในวันที่ 10 กุมภาพันธ์ ศาลฎีกาให้ประกันตัวสิทธิโชค เศรษฐเศวต ในคดีมาตรา 112 ในวันที่ 16 กุมภาพันธ์ ศาลอาญามีคำสั่งอนุญาตให้ปล่อยตัวชั่วคราว 4 ผู้ต้องหาคดีการเมืองจากกลุ่มทะลุแแก๊ส เมื่อวันที่ 2 มีนาคม ศาลไม่ให้ประกันทัตพงศ์ เขียวขาว ในคดีครอบครองวัตถุระเบิดหลังจากได้ประกันตัวแล้วเมื่อวันที่ 8 กุมภาพันธ์ ตะวันและแบมจึงประกาศยกระดับประท้วงด้วยการอดอาหารและไม่รับน้ำและยาอีกครั้ง ในวันที่ 3 มีนาคม ทั้งสองอาการทรุดลงและมีอาการไตวายต้องนำส่งโรงพยาบาล ในวันที่ 11 มีนาคม ตะวันและแบมประกาศเลิกการอดอาหารหลังจากกลับเข้ารักษาตัวที่โรงพยาบาลธรรมศาสตร์และไม่ได้รับการตอบรับจากศาล ทั้งสองพ้นขีดอันตรายต่อชีวิตแล้ว

### การประท้วงที่ทำการพรรค

เมื่อวันที่ 7 สิงหาคม 2566 กลุ่มทะลุวังได้ประท้วง ณ ที่ทำการพรรคเพื่อไทยและเข้าประชิดรถยนต์ของนายพิพัฒน์และนายศักดิ์สยาม เมื่อไม่พบตัวจึงได้ใช้มือทุบรถ จุดพลุควัน และตะโกนด่าทอเรียกร้องให้ขอโทษประชาชน

กรณีอื้อฉาว
-----------

ในเดือนกันยายน 2565 มีการเปิดเผยจากอดีตแนวร่วมของกลุ่มทะลุวัง อ้างว่าขอแยกทางเพราะไม่เห็นด้วยกับแนวทางของกลุ่มที่มองข้ามเสียงของเหยื่อที่ได้รับความรุนแรงทางเพศ การเอาเปรียบ แสวงหาผลประโยชน์ และกดดัน ตลอดจนจุดยืนที่โอนเอนไปตามกระแสสังคม

เมื่อวันที่ 9 สิงหาคม 2566 พลอย อดีตผู้ชุมนุมกลุ่มทะลุวัง ได้เขียนข้อความในทวิตเตอร์ว่า บุ้ง (เนติพร เสน่ห์สังคม) แกนนำทะลุวัง มีพฤติกรรมครอบงำเด็กที่มาร่วมกิจกรรมการชุมนม โดยมักจะชอบดูแลเด็กที่มีปัญหากับที่บ้านหรือมีปัญหาในชีวิต อาสาเป็นผู้ปกครอง และค่อย ๆ ใช้ประโยชน์จากเด็กคนนั้น เพื่อนำไปเรียกรับทุนสนับสนุนจากองค์กรต่างประเทศที่ขับเคลื่อนประชาธิปไตย แต่เงินทุนกลับส่งไม่ถึงเด็กที่มาร่วมกิจกรรมการชุมนม

ดูเพิ่ม
-------

* การประท้วงในประเทศไทย พ.ศ. 2563–2564
* ความผิดต่อองค์พระมหากษัตริย์ไทย

อ้างอิง
-------

1. ↑  "เปิดจักรวาลทะลุวังและผองเพื่อน". *iLaw*. สืบค้นเมื่อ 3 February 2023.
2. ↑  "'ทะลุวัง' ทำสำรวจขบวนเสด็จทำให้เดือดร้อนหรือไม่ โดนตำรวจขวางไปตลอดทาง". *prachatai.com*.
3. ↑  "'ทะลุวัง' บุกทำโพล ก่อน 'ศปปส.' นัดเคารพธงชาติช่วงเย็นที่อนุสาวรีย์ชัยฯ". *prachatai.com*.
4. ↑  Ltd.Thailand, VOICE TV (2022-05-04). "จับขังอีกระลอก ศูนย์ทนายฯ เผยมีนักโทษการเมืองถูกคุมขังในเรือนจำ 11 ราย". *VoiceTV*.
5. ↑  "'เมนู-พลอย' ทะลุวัง เปิดตัวลี้ภัยไปแคนาดา เมินกระแสดราม่าบนโลกออนไลน์". *ไทยรัฐ*. 24 ตุลาคม 2022. เก็บจากแหล่งเดิมเมื่อ 4 พฤศจิกายน 2022.
6. ↑  "2 นักกิจกรรมทางการเมือง ยื่นขอถอนประกันตัว 'ทานตะวัน' ศาลอาญาอนุญาต ส่วน แบม อรวรรณ อยู่ระหว่างยื่นศาลอาญาใต้". *เดอะสแตนดาร์ด*. 16 มกราคม 2023. เก็บจากแหล่งเดิมเมื่อ 16 มกราคม 2023.
7. ↑  "ทะลุวังเดือด! เรียกร้อง 3 ข้อ เส้นตาย 3 วัน ขู่ยกระดับเคลื่อนไหว "ประวิตร" ค้านบีบทุกพรรคแก้ 112, 116 เพจดังเย้ยโดนลอยแพ". *ผู้จัดการออนไลน์*. 17 มกราคม 2023. เก็บจากแหล่งเดิมเมื่อ 23 มกราคม 2023.
8. ↑  "เผยคลิป 'ตะวัน-แบม' 2 ผู้ต้องหา 112 ประกาศ 'อดน้ำและอาหาร' จากในเรือนจำ ร้องประกันตัวนักโทษการเมืองทั้งหมด". *ประชาไท*. 18 มกราคม 2023. เก็บจากแหล่งเดิมเมื่อ 20 มกราคม 2023.
9. ↑  "เปิดบันทึกศูนย์ทนายฯ เยี่ยม 'ตะวัน-แบม' หลังราชทัณฑ์โทรฉุกเฉินตี 2". *มติชน*. 22 มกราคม 2023. เก็บจากแหล่งเดิมเมื่อ 23 มกราคม 2023.
10. ↑  "'ตะวัน' ตาพร่า เห็นภาพเป็นสีเทา 'แบม' ไร้เรี่ยวแรง เผย 'ร่างกายพวกหนูจะไม่ไหวแล้ว'". *มติชน*. 2 กุมภาพันธ์ 2023. เก็บจากแหล่งเดิมเมื่อ 2 กุมภาพันธ์ 2023.
11. ↑  "ป้ายพรึ่บตึกเรียน 'จุฬา-มธ.' ขอสังคมอย่าเมินการเมือง หลัง 'ตะวัน-แบม' อดข้าวน้ำประท้วง". *ประชาไท*. 20 มกราคม 2023. เก็บจากแหล่งเดิมเมื่อ 21 มกราคม 2023.
12. ↑  "ทะลุฟ้า จัด 'ยืน หยุด ขัง' 112 ชม. หวังส่งเสียงถึงสังคม มีคนกำลังเอาชีวิตเข้าแลกเพื่อความยุติธรรม". *ประชาไท*. 23 มกราคม 2023. เก็บจากแหล่งเดิมเมื่อ 23 มกราคม 2023.
13. ↑  "ศาลอาญาให้ปล่อยตัวชั่วคราว "ตะวัน-แบม" เหตุอาการเจ็บป่วยอยู่ในขั้นวิกฤต". *บีบีซี ไทย*. 7 กุมภาพันธ์ 2023. เก็บจากแหล่งเดิมเมื่อ 7 กุมภาพันธ์ 2023.
14. ↑  "ศาลฎีกา ให้ประกันตัว 'สมบัติ ทองย้อย' ในคดี 112 แต่ศาลอุทธรณ์ ยังไม่ให้ประกันในคดี หมิ่น'ประยุทธ์'". *มติชน*. 8 กุมภาพันธ์ 2023. เก็บจากแหล่งเดิมเมื่อ 9 กุมภาพันธ์ 2023.
15. ↑  "ให้ประกัน "สมบัติ ทองย้อย" คดีหมิ่นฯ "บิ๊กตู่" ปล่อยตัวเรือนจำ วันนี้". *ไทยรัฐ*. 9 กุมภาพันธ์ 2023. เก็บจากแหล่งเดิมเมื่อ 12 กุมภาพันธ์ 2023.
16. ↑  "ศาลให้ประกัน 'สมบัติ-คงเพชร' ส่วน 'คทาธร-พรพจน์' ไม่ให้ประกันอ้างไม่มีเหตุเปลี่ยนคำสั่ง". *ประชาไท*. 9 กุมภาพันธ์ 2023. เก็บจากแหล่งเดิมเมื่อ 2 มีนาคม 2023.
17. ↑  "ศาลฎีกา ให้ประกันตัว "สิทธิโชค" คดี ม.112 ตีราคาประกัน 1.3 แสนบาท". *ไทยรัฐ*. 10 กุมภาพันธ์ 2023. เก็บจากแหล่งเดิมเมื่อ 25 กุมภาพันธ์ 2023.
18. ↑  "ศาลอนุญาตปล่อยตัวชั่วคราว 'วัชรพล-ณัฐพล-พลพล-จตุพล' จากกลุ่มทะลุแก๊ส แต่ต้องติดกำไล EM". *The MATTER*. 16 กุมภาพันธ์ 2023. เก็บจากแหล่งเดิมเมื่อ 16 กุมภาพันธ์ 2023.
19. ↑  "ศาลไม่ให้ประกัน 'ทัตพงศ์' คดีครอบครองวัตถุระเบิด ม็อบ21พฤศจิกา64 เข้าเรือนจำทันที". *ประชาไท*. 2 มีนาคม 2023. เก็บจากแหล่งเดิมเมื่อ 2 มีนาคม 2023.
20. ↑  "ตะวัน-แบม ทรุดหนักเข้าขั้นวิกฤต ต้องรีบหามส่งรพ. พบมีอาการไตวาย". *ข่าวสด*. 3 มีนาคม 2023. เก็บจากแหล่งเดิมเมื่อ 3 มีนาคม 2023.
21. ↑  "เลิกอดอาหารแล้ว "ตะวัน-แบม" ขอรักษาชีวิตเพื่อต่อสู้ทางการเมืองต่อ". *ไทยรัฐ*. 11 มีนาคม 2023. เก็บจากแหล่งเดิมเมื่อ 11 มีนาคม 2023.
22. ↑  "'กลุ่มทะลุวัง' บุกลานจอดรถยนต์ 'เพื่อไทย' ใช้มือทุบรถหาตัว 'พิพัฒน์-ศักดิ์สยาม' พร้อมจุดพลุแฟลร์". *ข่าวช่อง 3*. 7 สิงหาคม 2023. เก็บจากแหล่งเดิมเมื่อ 7 สิงหาคม 2023.
23. ↑  "'กลุ่มทะลุวัง' แตกยับ! สาวไส้กันเละทั้งกดขี่ เอาเปรียบ อมเงิน เรื่องน่าเศร้าในขบวนประชาธิปไตย". *ไทยโพสต์*. 29 กันยายน 2022. เก็บจากแหล่งเดิมเมื่อ 3 กุมภาพันธ์ 2023. สืบค้นเมื่อ 3 กุมภาพันธ์ 2023.
24. ↑  "แตกยับ! "เมนู-พลอย" ไม่ร่วมวงกลุ่มทะลุวัง ซัดอุดมการณ์ขัดแย้ง ไร้จุดยืน ถูกเอาเปรียบสารพัด". *สยามรัฐ*. 29 กันยายน 2022. เก็บจากแหล่งเดิมเมื่อ 29 ธันวาคม 2022. สืบค้นเมื่อ 3 กุมภาพันธ์ 2023.
25. ↑  "อดีต "ทะลุวัง" ยัน จริง แฉ "บุ้ง" ครอบงำเด็ก เรียกรับเงินสนับสนุนต่างประเทศ". *ไทยรัฐ*. 9 สิงหาคม 2023. คลังข้อมูลเก่าเก็บจากแหล่งเดิมเมื่อ 31 สิงหาคม 2023. สืบค้นเมื่อ 20 สิงหาคม 2023.